મુંબઈ શૅરબજારના ૧૩ આંકમાંથી ૧૦ સુધર્યા હતા. એમાં સૌથી વધુ ઑટો ૨.૩૫ ટકા સુધરી ૮૬૫૦.૫૨ બંધ રહ્યો હતો. ઑટોમાં તાતા મોટર્સ ૩.૨૧ ટકા સુધરી ૧૬૦.૯૫ બંધ રહ્યો હતો. આઇટી આંક ૨.૦૩ ટકા વધી ૫૩૩૮.૫૮ બંધ રહ્યો હતો. એમસીએક્સની પ્રમોટર કંપની ફાઇનૅન્શિયલ ટેક્નૉલૉજીનો શૅર ૩.૭૨ ટકા વધી ૮૩૫.૪૦ રૂપિયા થઈ ગયો હતો. ગઈ કાલે કંપનીની વાર્ષિક સામાન્ય સભા પણ મળી હતી. એફએમસીજી, ઑઇલ ઍન્ડ ગૅસ, બૅન્કેક્સ અને ટેક આંકો ૧થી ૨ ટકા તો પાવર, પીએસયુ, રિયલ્ટી અને મેટલ ૧ ટકાથી ઓછા પ્રમાણમાં સુધર્યા હતા. ઘટવામાં હેલ્થકૅર આંક ૦.૧૩ ટકા ઘટી ૫૯૦૨, કૅપિટલ ગુડ્સ ૦.૮૯ ટકા ઘટી ૧૦,૮૭૨ અને કન્ઝ્યુમર ડ્યુરેબલ્સ ૧.૩૬ ટકા ઘટી ૬૨૯૭ રહ્યા હતા.